সিলেট বিভাগ
১৯৭১ খ্রিস্টাব্দে বাংলাদেশ স্বাধীন হওয়ার পর পূর্ব থেকেই (অর্থাৎ পাকিস্তান আমল থেকেই) সাবেক সিলেট জেলা ছিল চট্টগ্রাম বিভাগের অন্তর্গত। পরবর্তীকালে সরকারের প্রশাসনিক পুনর্বিন্যাস কার্যক্রমের সূত্রে ১৯৯৫ খ্রিস্টাব্দের ১ আগস্ট চারটি জেলা নিয়ে বাংলাদেশের ষষ্ঠ বিভাগ সিলেট গঠিত হয়। এই বিভাগের মোট আয়তন ১২,৫৯৫.৯৫ বর্গ কিলোমিটার
সিলেট বিভাগ শিল্প শিল্পদ্রব্য (সার, সিমেন্ট, কাগজ, বিদ্যুৎ), প্রাকৃতিক সম্পদ, খনিজ সম্পদ (গ্যাস, তেল, পাথর, চুনাপাথর) ইত্যাদিতে ভরপুর। বাংলাদেশের অর্থনীতিতে এ বিভাগের ভূমিকা অপরিসীম।
সিলেট প্রতিদিন
সিলেট প্রতিদিন হচ্ছে বাংলাদেশের একটি প্রধান দৈনিক সংবাদপত্র, যা সিলেট অঞ্চল থেকে বাংলা ভাষায় প্রকাশিত হয়। ২০০৭ সালে, পত্রিকাটির সম্পাদক, আহমেদ নূর, র‌্যাপিড অ্যাকশন ব্যাটেলিয়ান কর্তৃক গ্রেফতার হন এবং তাকে নির্যাতনের অভিযোগ আনেন। মানবাধিকার সংস্থা "অধিকারের" একটি বিবৃতিতে বলা হয় যে আধা-সামরিক বাহিনী এই সংবাদপত্রকে বন্ধ করে দেয়ার জন্য ২০০৭ সালে হুমকি দেয়।